Перакладчыца таксама згадвае, што раней яна спрабавала размаўляць з некаторымі выдаўцамі пра кнігу. Ёй адмаўлялі, бо не верылі, што кніга кагосьці зацікавіць: творы Гунілы не перакладзеныя на рускую мову, таму яна невядомая ў Беларусі. Другім аргументам была тэма асаблівых дзяцей: маўляў, яна занадта балючая для дзіцячай літаратуры. Дзеці і бацькі, чытаючы, хочуць адпачыць, уцячы ад сваіх праблемаў, а не задумвацца пра праблемы іншых і тым больш абмяркоўваць іх.